Напомена: Приложени модел оквирног споразума представља садржину оквирног споразума који ће бити закључен са изабраним понуђачем. Понуђачи су дужни да попуне модел оквирног споразума и доставе га у понуди, чиме потврђују да се слажу са садржином.

**МОДЕЛ ОКВИРНОГ СПОРАЗУМА**

**за јавну набавку**

**Текуће поправке и одржавање зграда ГО Савски венац, ЈН бр. 2025/5**

**Закључен између:**

**Градска општина Савски венац**, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, председник општине (у даљем тексту: **Наручилац**)

и

................................................................................................са седиштем у ..........................................., улица .........................................., ПИБ:.......................... Матични број: ........................................Број рачуна: ............................................ Назив банке:......................................,кога заступа...................................................................

(у даљем тексту:**Извођач**),

(у случају да понуду доставља група понуђача:)

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(у случају да понуђач наступа са подизвођачем:)

**ОСНОВ СПОРАЗУМА:** Одлука Председника ГО Савски венац о спровођењу поступка јавне набавке број: I-03-06-8.26/2025 од 12.02.2025. године и Одлука Председника ГО Савски венац о додели Оквирног споразума бр I-03-06-8.\_\_\_\_/2025 од \_\_\_\_\_\_\_\_.2025. године.

**ОПШТЕ ОДРЕДБЕ:**

Уговорне стране констатују:

* да је Наручилац, на основу члана 52. Закона о јавним набавкама („Сл. Гласник РС“ бр. 91/2019 и 92/2023) и Одлуке Председника Општине Савски венац о спровођењу поступка јавне набавке радова, спровео отворени поступак ЈН 2025/5;
* да је оквирни споразум закључен у складу са чл. 66 Закона о јавним набавкама између Наручиоца и једног понуђача;
* да је процењена вредност јавне набавке: \_\_\_\_\_\_\_\_\_ динара (попуњава Наручилац)
* да су Јавни позив и Конкурсна документација објављени на Порталу јавних набавки и на интернет страници Наручиоца;
* да је Јавни позив објављен на Порталу службених гласила РС и база прописа
* да је у поступку јавне набавке достављено \_\_\_\_\_\_\_\_\_ понуда (попуњава Наручилац);
* да је Понуђач доставио понуду која у потпуности одговара спецификацији и условима из конкурсне документације, која се налази у прилогу Уговора и саставни је део Уговора;
* да је Комисија за јавну набавку, у складу са чл. 145. Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона о јавним набавкама, донео Одлуку о додели Оквирног споразума.

**Предмет Оквирног споразума**

**Члан 1.**

Предмет Оквирног споразума је утврђивање услова за закључивање појединачних уговора о јавној набавци радова-текуће поправке и одржавање зграда Градске општине Савски венац, а по налогу Наручиоца, између Наручиоца и Извођача, у складу са условима из конкурсне документације за ЈН 2025/5, Понудом Извођача, одредбама овог Оквирног споразума и стварним потребама Наручиоца. Детаљна спецификација радова, дата је у прилогу овог Оквирног споразума и чини његов саставни део.

Радови се изводе у Београду, у зградама управе Градске општине Савски венац у улици Кнеза Милоша бр. 47, 69 и 99, и другим објектима чији jе корисник Градска општина Савски венац.

**Вредност оквирног споразума**

**Члан 2**.

Уговорне стране чине неспорним да укупна вредност Оквирног споразума износи \_\_\_\_\_\_\_\_\_\_\_\_\_динара без ПДВ-а (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (**попуњава Наручилац**) колико износи процењена вредност јавне набавке .

Укупна вредност Оквирног споразума из претходног става се увећава за износ ПДВ-а, и са урачунатим ПДВ-ом износи\_\_\_\_\_\_\_\_\_\_\_\_\_\_\_\_\_\_(словим: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (**попуњава Наручилац).**

Вредност Оквирног споразумаиз става 1 овог члана представља укупну уговорену цену за предметне радова из члана 1. Споразума са свим зависним трошковима као што су превоз, доношење и слично.

Јединичне цене су фиксне и не могу се мењати за време важења споразума.

Оквирни споразум се примењује одмах по закључењу истог.

**Важење оквирног споразума**

**Члан 3.**

Овај Оквирни споразум се закључује на период **до 12 месеци**, почев од дана закључења истог, односно до износа процењене вредности јавне набавке. Током периода важења овог Оквирног споразума, предвиђа се, закључивање више појединачних уговора, у зависности од стварних потреба Наручиоца.

Оквирни споразум може престати и раније услед утрошка средстава.

**Начин и услови закључивања појединачних уговора**

**Члан 4.**

Након закључења Оквирног споразума, када настане потреба Наручиоца за предметом набавке, Наручилац ће упутити Извођачу налог за достављање понуде и спецификацију радова, у циљу закључивања појединачног уговора о јавној набавци.

Налог за достављање понуде се упућује на адресу Извођача **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** или путем електронске поште на е-мејл адресу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (попуњава Понуђач).

Понуда се доставља у писаној форми преко Писарнице Наручиоца.

Понуда мора бити заснована на спецификацији радова и јединичним ценама из овог Оквирног споразума и исте се не могу мењати док траје споразум.

Појединачни уговор о јавној набавци се закључује под условима када Наручилац прихвати све радове који су му достављени на сагласност након достављеног предмера и предрачуна у складу са ценама из Оквирног споразума.

**Члан 5.**

Извођач се обавезује да у року од 2 радна дана, од дана пријема налога Наручиоца за достављање понуде, исту достави на адресу Наручиоца и на начин и у року како је то описано у Налогу за подношење понуде.

Понуда из става 1. овог члана, нарочито садржи цену по позицијама и укупну цену, опис радова, количине, рок извођења и све што је неопходно како би се извршила свака појединачна предметна набавка.

Наручилац и Извођач се обавезују да закључе појединачне Уговоре о јавној набавци у року од најдуже 5 дана, од дана када Наручилац прими понуду по појединачном уговору, уколико је иста достављена у свему у складу са одредбама овог Оквирним споразумом.

Појединачни уговори, који се закључују на основу Оквирног споразума, морају се закључити пре завршетка трајања Оквирног споразума, с тим да се трајање појединачних Уговора о јавној набавци, не мора подударати са роком трајања на који је закључен оквирни споразум, исти по потреби могу трајати дуже или краће.

**Начин и рок плаћања**

**Члан 6.**

Начин плаћања ће бити дефинисан у сваком појединачном уговору.

Рок за плаћање испостављеног рачуна-ситуације, са пратећим документима је 45 дана од дана достављања, што је у складу са у роковима прописаном Законом о роковима измирења новчаних обавеза у комерцијалним трансакцијама („Сл. Гласник РС“, број 119/2012, 68/2015, 113/2017, 91/2019, 44/2021, 44/2021, 129/2021, 130/21 и 138/22).

Међу уговорним странама је неспорно да је Наручилац дужан да обезбеди средства плаћања уговорених обавеза које доспевају до 31.12.2025. године.

Обавезе које доспевају у наредној буџетској години биће реализоване највише до износа средстава која ће им за ту намену бити одобрена у 2026. години на основу Одлуке о буџету Градске општине Савски венац за 2026. годину, а све у складу са Уредбом о критеријумима за утврђивање приходе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Службени гласник РС“, бр. 21/2014 и 18/2019).

**Рок за извођења радова**

**Члан 7**.

Извођач је дужан да сваки појединачни предмет набавке изведе на основу појединачног уговора о јавној набавци који је закључен између Наручиоца и тог Извођача, у складу са овим Оквирним споразумом, квалитетно и према правилима струке у року који је дат у налогу Наручиоца и у Понуди за закључење појединачног уговора.

**Послови контроле и праћења извршења оквирног споразума**

**Члан 8.**

У склaду са oвим Оквирним споразумом, уговарачи сагласно утврђују, а имајући у виду да тек закључењем појединачних уговора заснивају конкретна права и обавезе, да ће појединачним уговорима ближе дефинисати начин на који се врши пријем извршене појединачне предметне обавезе, рекламацију на извршене радове, питање отклањање недостатака у року, начин праћења извршења уговорене обавезе, које проистичу из сваког појединачног уговора посебно и слично.

Праћење динамике трошења средстава по Оквирном спорaзуму је обавеза и Извођача и Наручиоца, коју Наручилац спроводи преко одговорних лица у Одељењима који су носиоци посла по овом Оквирном споразуму.

Стручни надзор над извођењем радова, врши лице које именује Наручилац.

**Гарантни рок**

**Члан 9.**

Гаранти рок за изведене радове износи 24 месеца од пријема изведених радова по закљученом појединачном Уговору и регулише се закључивањем појединачног Уговора.

**Средство финансијског обезбеђења**

**Члан 10.**

Уговорне стране су се споразумеле да као средство обезбеђења извршења обавеза из закљученог Оквирног споразума, Извођач радова достави наручиоцу 1 (једну) бланко соло меницу са Меничним овлашћењем, Потврдом пословне банке о извршеној регистрацији менице и картоном депо потписа и то:

* за добро извршење посла у вредности од 10% уговорене вредности, без обрачунатог ПДВ, у року од 3 (три) дана од дана потписивања уговора, са важношћу 60 (шездесет) дана дуже од истека рока за извођење радова;

Наручилац ће уновчити дату меницу уколико: Извођач не буде извршавао своје обавезе у роковима и на начин предвиђен споразумом, не закључи појединачни уговор у складу са овим Оквирним споразумом или не достави средство обезбеђења уз појединачни уговор који наручилац и понуђач закључе по основу Оквирног споразума.

Меница мора бити потписана оригиналним потписом од стране законских заступника. Менична овлашћења која прате меницу морају бити потписана оригиналним потписом лица која су потписала меницу. Ако се за време трајања уговора промене рокови за извршење уговорне обавезе, важност средства финансијског обезбеђења мора да се продужи.

**Уговорна казна**

**Члан 11.**

Уколико Извођач не буде извршавао своје обавезе у роковима и на начин предвиђеним Оквирним споразумом, уколико не закључи појединачни уговор у складу са овим Оквирним споразумом, обавезан је да плати Наручиоцу уговорну казну у висини од 10% укупне вредности без ПДВ конкретних радова. Право Наручиоца на наплату уговорне казне не утиче на право Наручиоца да захтева накнаду штете.

**Одговорност за штету**

**Члан 12.**

Извођач радова је одговоран за сву евентуалну штету која настане према трећим лицима и/или њиховој имовини, и обавезује се да исту отклони и штету надокнади о свом трошку

**Виша сила**

**Члан 13.**

Уколико после закључења овог Оквирног споразума наступе околности више силе које доведу до ометања или онемогућавања извршења обавеза дефинисаних Оквирним споразумом, рокови извршења обавеза ће се продужити за време трајања више силе. Виша сила подразумева екстремне и ванредне догађаје који се не могу предвидети, који су се догодили без воље и утицаја страна у Оквирном споразуму и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл. Страна у Оквирном споразуму погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

**Вишкови и мањкови радова**

**Члан 14.**

За радове који су предмет оквирног споразума, након закључења појединачних уговора могу да се појаве вишкови и мањкови радова. Извођач се обавезује да изведе евентуалне вишкове радова за којима се укаже објективна потреба у току извођења радова по појединачним уговорима и за чије извођење претходно добије сагласност надзорног органа именованог од стране Наручиоца.

У случају из става 1 овог члана, Извођач се обавезује да евентуалне вишкове радова изведе под условима и јединичним ценама из овог Уговора, а до висине расположивих финансијских средстава за ову намену, односно у складу са чл. 160. Закона о јавним набавкама.

Надзорни орган сачињава писано образложење о оправданости вишкова радова из става 1. овог члана или мањкова радова.

Вишкови радова из става 1. овог члана не могу бити основ за продужење рока за извођење радова.

Уговорени вишкови радова не представљају измену уговора о јавној набавци.

**Измене оквирног споразума**

**Члан 15.**

Уговорне стране су сагласне да се евентуалне измене и допуне оквирног споразума, у току трајања истог, могу вршити без спровођења новог поступка јавне набавке, у складу са одредбама чл 154. – 162. ЗЈН, уколико се не мења природа оквирног споразума у односу на првобитно закључен оквирни споразум.

**Раскид оквирног споразума**

**Члан 16.**

Осим обавезног раскида уговора из чл.163 Законом о јавним набавкама ,уговорне стране су сагласне да Оквирни споразум може престати и раније услед раскида једностраном изјавом воље, вансудским путем, упућене у писаној форми другој уговорној страни.

Наручилац има право на једнострани раскид у следећим случајевима:

* Извођач једном одговори Наручиоцу да није у могућности да изврши предмет набавке;
* Извођач без оправданог разлога једном одбије да закључи појединачни уговор о јавној набавци;
* Извођач једном не достави Понуду за појединачан уговор у прописаном року;
* Извођач не достави средство обезбеђења за добро извршење посла у року,
* злоупотреба или преварено поступање Извођача и
* у случају недостатка средстава за његову реализацију

У случају из става 2. Извођач нема право на накнаду штете.

У случају једностраног раскида Оквирни споразум се сматра раскинутим истеком рока од 8 (осам) дана од дана пријема писменог обавештења о раскиду.

У случају немогућности уручења писменог обавештења о раскиду, Оквирни споразум се сматра раскинутим по истеку рока од 8 дана од дана стављања обавештења о раскиду на огласној табли ГО Савски венац у Београду.

У случају раскида Оквирног споразума, уговорне стране су дужне да регулишу сва дуговања и потраживања настала из закључених појединачних уговора, односно да измире сва доспеле, а неизмирена потраживања, која су настале до дана раскида Оквирног споразума.

**Прелазне и завршне одредбе**

**Члан 17**.

За све што није регулисано овим Оквирним споразумом примењиваће се одредбе Закона који регулишу облигационе односе, као и други прописи који регулишу ову материју.

**Члан 18.**

Све спорове који проистекну у реализацији овог Оквирног споразума, стране у овом Оквирном споразуму ће решавати споразумно. У случају да споразум није могућ, спор ће решавати Привредни суд у Београду.

**Члан 19.**

Овај Оквирни споразум је закључен у 6 (шест) истоветних примерака од којих по 3 (три) припада свакој страни у Оквирном споразуму.